ดอยช์แบงก์เล็งปลดพนักงาน 9,000 ราย เหตุขาดทุนหนัก
ดอยช์แบงก์เล็งปลดพนักงาน 9,000 ราย เหตุขาดทุนหนัก
29 ต.ค. 2558

ดอยช์แบงก์เล็งปลดพนักงาน 9,000 ราย เหตุขาดทุนหนัก
ธนาคารดอยช์แบงก์ เปิดเผยว่า ธนาคารจะปลดพนักงาน 9,000 ราย และขายธุรกิจวาณิชธนกิจและโพสท์แบงก์ที่มีพนักงานรวมอยู่ด้วยอีก 20,000 รายธนาคารได้ออกแถลงการณ์เรื่องดังกล่าวในวันนี้ ภายหลังจากที่ได้รายงานยอดขาดทุนสุทธิ 6 พันล้านยูโร (6.6 พันล้านดอลลาร์สหรัฐ)
ก่อนหน้านี้ ดอยช์แบงก์ประกาศปรับโครงสร้างครั้งใหญ่ เพื่อกอบกู้ชื่อเสียงและศักยภาพในการทำกำไรของธนาคารชั้นนำของเยอรมนี ภายหลังจากที่ต้องเผชิญกับเหตุอื้อฉาว
เมื่อช่วงปลายเดือนพ.ค.ที่ผ่านมา ดอยช์ แบงก์ เอจี ได้ตกลงยอมจ่ายเงิน 55 ล้านดอลลาร์ให้แก่คณะกรรมการกำกับหลักทรัพย์และตลาดหลักทรัพย์ (ก.ล.ต.) ของสหรัฐ เพื่อยุติข้อกล่าวหาที่ว่า ทางธนาคารได้ปกปิดตัวเลขขาดทุนมากกว่า 1.5 พันล้านดอลลาร์ในช่วงวิกฤติการเงินที่เริ่มขึ้นในปี 2008